**ROMÂNIA**

**JUDEŢUL ARAD**

# **COMUNA ŞAGU**

**CONSILIUL LOCAL**

**Proiect de hotărâre**

privind aprobarea încheierii cu SC RCS&RDS S.A. a contractului privind constituirea dreptului de acces pe proprietatea privată în vederea instalării, întreţinerii, înlocuirii sau mutării reţelelor de comunicaţii electronice sau a elementelor de infrastructură necesare susţinerii acestora, asupra imobilului teren, în suprafaţă de 144 mp. teren, situat în intravilanul localităţii Șagu, Comuna Șagu, Judeţul Arad, înscris în CF nr. 306999 Șagu, nr. cad. 306999, proprietate privată a Comunei Șagu

 **Consiliul Local al comunei Şagu,** întrunit în ședință ordinară în data de …

 **Având în vedere:**

- prevederile art. 121 (1) şi (2), din Constituţia României, republicată în MO, partea I, nr. 767/31.10.2003,

- prevederile art. 5, 11 şi 12 din Legea nr. 159/2016;

- prevederile Anexei nr. 2, pct. 10, subpct. 3 din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

- adresa SC RCS&RDS S.A.

- prevederile art. 139 alin. 2din Ordonanța de Urgență nr. 57/2019 privind Codul Administrativ;

- Raportul comisiei de specialitate din cadrul Consiliului local Șagu;

- votul „pentru” a … consilieri, din cei 12 in funcţie, fiind prezenţi … consilieri.

 **In temeiul prevederilor art. 196, alin.1, litera a din cuprinsul Ordonanței de Urgență nr. 57/2019 privind Codul Administrativ**

**H O T Ă R Ă Ş T E:**

 **Art.1.-** Se aprobă încheierea cu SC RCS&RDS S.A. a contractului privind constituirea dreptului de acces, asupra imobilului teren în suprafaţă de 144 mp. situat în extravilanul localităţii Șagu, Comuna Șagu, Judeţul Arad, înscris în CF nr. 306999 Șagu, proprietate privată a Comunei Șagu, în vederea instalării, întreţinerii, înlocuirii sau mutării reţelelor de comunicaţii electronice sau a elementelor de infrastructură necesare susţinerii acestora, pe o durată de 20 ani, începând cu data semnării contractului, conform Anexei care constituie parte integrantă din prezenta hotărâre.

**ART.2.-** Se stabileşte tariful de acces la suma de 700 euro/an pentru întreaga suprafață de 144 mp, echivalent în lei la cursul BNR din ziua efecturii plăţii, care se va achita începând cu data intrării în vigoare a contractului de acces.

**ART.3.-** Se mandatează primarul comunei Șagu, doamna Brăneț Emilia, să încheie în numele şi pe seama Consiliului local al comunei Șagu, contractul de acces cu SC RCS&RDS S.A.

 **Art.4.-** Prezenta hotărâre se comunică prin grija secretarului comunei cu:

* Instituţia prefectului - Judeţul Arad;
* SC RCS&RDS S.A.
* Primăria Șagu – Compartimentul contabilitate;

- va fi publicată prin afişare la sediul Consiliului local a comunei Șagu și pe site-ul propriu [www.primariasagu.ro](http://www.primariasagu.ro/)

INIȚIATOR-PRIMAR, AVIZAT SECRETAR,

 Brăneț Emilia Roman Dan